Diari Oficial de la Generalitat Valenciana


Sumari del DOGV 8048, del 25-05-2017 (2017/4500)

RESOLUCIÓ de 19 de maig de 2017, del sotssecretari de la Conselleria de Transparència, Responsabilitat Social, Participació i Cooperació, per la qual es proveeix pel sistema de lliure designació el lloc número 18487 anunciat en la Convocatòria número 12/2017, de 8 de març de 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/4500


Data del document
:   19-05-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * funcionari

RESOLUCIÓ de 19 de maig de 2017, del sotssecretari de la Conselleria de Transparència, Responsabilitat Social, Participació i Cooperació, per la qual es proveeix pel sistema de lliure designació el lloc número 18969 anunciat en la Convocatòria número 12/2017, de 8 de març de 2017. [2017/4500]  
Vist l'informe preceptiu i vinculant emés per la Direcció General de Funció Pública relatiu al compliment dels requisits de participació de les persones interessades, per a la provisió corresponent a la Convocatòria número 12/2017, de 8 de març (DOGV 7999, 14.03.2017), pel procediment de lliure designació, del lloc de treball número 18452, cap secretaria director/a, de naturalesa funcionarial, adscrit a la Direcció General de Transparència i Participació.  
Considerant que Paula Chornet Toledo compleix amb els requisits exigits en la convocatòria, que posseeix experiència professional i coneixement dels processos en matèria de participació, del funcionament intern i de l'estructura organitzativa de la Conselleria de Transparència, Responsabilitat Social, Participació i Cooperació, i de les noves tecnologies i de les xarxes socials, així com altres aplicacions corporatives, havent exercit eficientment les tasques atribuïdes al lloc. A més, disposa del certificat de coneixements superior de valencià de la Junta Qualificadora de Coneixements de Valencià, fonamental en la comunicació amb entitats, ajuntaments, associacions, fundacions i la resta del teixit associatiu, àmbit d'actuació de l'esmentada Direcció General.  
  
De conformitat amb la base quinta de la resolució de la convocatòria esmentada, així com en l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que disposa l'apartat primer de la Resolució de 23 de gener de 2017, del conseller de Transparència, Responsabilitat Social, Participació i Cooperació, sobre delegació de competències en determinats òrgans de la Conselleria (DOGV 7965, 25.01.2017), resolc:  
  
  
Nomenar Paula Chornet Toledo, com a cap secretaria director/a, lloc número 18794, grup C1/ C2, complement de destinació nivell 16 i complement específic E032.  
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 19 de maig de 2017.- El sotssecretari, p. d. (R 23.01.2017; DOGV 7965, 25.01.2017): Alfonso Puncel Chornet.